gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
અરેન્જ્ડ મૅરેજ કરવા કરતાં કુંવારો રહેવાનું પસંદ કરીશ : રણવીર સિંહ
મિડ-ડે સાથેના ઇન્ટરવ્યુમાં રણવીર સિંહ કરે છે પર્સનલ અને પ્રોફેશનલ લાઇફ વિશેની વાતો
ઘણીબધી કન્ટ્રોવર્સી તેનો પીછો કરતી હોવા છતાં સતત સફળતા મેળવવા પાછળ ભાગતા રણવીર સિંહે ‘મિડ-ડે’ સાથેની તેની મુલાકાતમાં કેટલીક રસપ્રદ વાતો કરી હતી. આ વાતચીતમાં તેણે તેની આગામી ફિલ્મો ‘ધિલ ધડકને દો’ અને ‘બાજીરાવ મસ્તાની’ વિશે તેમ જ દીપિકા સાથેનાં લગ્ન વિશે વાતો કરી હતી. એના કેટલાક અંશો અહીં પ્રસ્તુત છે:
અત્યારના શ્રેષ્ઠ ઍક્ટરોમાંનો એક છે અને તું એક મલ્ટિ-સ્ટારર્સ ફિલ્મ કરી રહ્યો છે. તું એ વિશે શું વિચારે છે?
મારે એવી વાર્તાઓનો એક ભાગ બનવું છે જેમાં શ્રેષ્ઠ પાત્રો અને ડિરેક્ટરો હોય. હું લાલચુ કે ઇનસિક્યૉર નથી. હું નથી માનતો કે કોઈએ પણ સ્વાર્થ ખાતર સ્ક્રીન-સ્પેસ રોકી રાખવી જોઈએ. જો તમે સ્ટોરીનું એક અભિન્ન અંગ હો અને તમને તમારી આવડત પર ભરોસો હોય તો પછી ડરવાનો કોઈ મતલબ નથી. ‘દિલ ધડકને દો’ માટે સૌથી પહેલાં મને સાઇન કરવામાં આવ્યો હતો અને આ એક મલ્ટિ-સ્ટારર ફિલ્મ કરવાની મને ખુશી છે, કારણ કે આટલા બધા શક્તિશાળી કલાકારો સાથે હું બીજે ક્યાં કામ કરી શકીશ? યંગ ઍક્ટરોમાં આજે સૌથી વધારે નાના રોલ મેં કર્યા છે અને આ રીતે કામ કરવામાં મને કોઈ સમસ્યા નથી.
‘બાજીરાવ મસ્તાની’નું કામ કેવી રીતે ચાલી રહ્યું છે?
‘બાજીરાવ મસ્તાની’ માટે ‘રામલીલા’ એક વૉર્મ-અપ ફિલ્મ હતી. એ વખતે હું અને સંજય લીલા ભણસાળી એવું ફીલ કરી રહ્યા હતા કે અમારે જેકાંઈ અલગ કરવું છે એ ‘બાજીરાવ મસ્તાની’ છે. આ એક ભભૂકતી આગ છે.
‘શુદ્ધિ’માં હવે વરુણ ધવન અને આલિયા ભટ્ટ કામ કરી રહ્યાં છે. એ પહેલાં તને અને દીપિકા પાદુકોણને ઑફર કરવામાં આવી હતી. એ માટે તને કોઈ પસ્તાવો થયો છે?
હું વરુણને ઘણા સમયથી ઓળખું છું. અમે બન્ને સાથે ક્લબમાં અને જિમમાં જતા હતા. વરુણ મારા નાના ભાઈ જેવો છે. મને ખુશી છે કે તે ખૂબ સારી ફિલ્મ કરી રહ્યો છે.
તું પહેલાં AIB Roast  માટે અને તાજેતરમાં એક અન્ડરગાર્મેન્ટ્સની ઍડ માટે કન્ટ્રોવર્સીનો ભાગ બન્યો છે. એનાથી તને કોઈ ફરક પડે છે ખરો?
હું AIB Roast  વિશે કોઈ વાત કરવા નથી માગતો, કારણ કે એ મૅટર સબ-જુડિસ છે. જ્યાં સુધી ઍડની વાત છે ત્યાં સુધી મારે એક ડિસ્ક્લેમરની જરૂર હતી, પરંતુ મારું કોઈ સાંભળતું જ નહોતું. હું કોઈ પણ કામ કોઈ દ્વેષ કે કોઈનું ખરાબ કરવાના ઇરાદાથી નથી કરતો. મારો ઇરાદો ફક્ત મનોરંજન પૂરું પાડવાનો છે.
ઘણા કલાકારો હાલમાં લગ્ન વિશે વિચારી રહ્યા છે. તારો અને દીપિકાનો લગ્નનો શું પ્લાન છે?
તમે કોઈ પણ વસ્તુ ધારી લો છો અને પછી બંદૂક લઈને કૂદી પડો છો. હું જુલાઈમાં ૩૦ વર્ષનો થઈ રહ્યો છું અને એવું નથી કે હું લગ્ન વિશે નથી વિચારતો. હું એને માટે હમણાં તૈયાર નથી. હું મારા કામમાં ખૂબ વ્યસ્ત છું એથી મને નથી લાગતું કે હું મારા લગ્નજીવનને સરખો ન્યાય આપી શકીશ.
શું તું અરેન્જડ મૅરેજ કરવા તૈયાર છે?
હું પ્રેમમાં વિશ્વાસ કરનારો માણસ છું અને હું લવ-મૅરેજ જ કરીશ. અરેન્જ્ડ મૅરેજ કરવા કરતાં હું આખી જિંદગી કુંવારો રહેવાનું પસંદ કરીશ.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.